אמונת המתנקש (סרט)

אמונת המתנקש (באנגלית: Assassin's Creed) הוא סרט פעולה שיצא לאקרנים ב-21 בדצמבר 2016. הסרט מבוסס על סדרת המשחקים המצליחה באותו שם. במאי הסרט הוא ג'סטין קורזל ומככב בו מייקל פסבנדר.

נכון ליולי 2019, הסרט הרוויח 240,942,515 דולר מול תקציב של 125 מיליון דולר.

עלילה
קלום לינץ' (מייקל פסבנדר) מגלה שהוא כלוא במוסד סגור לאחר שכביכול הוצא להורג על מעשה רצח שביצע, קלום מגלה כי אחד מאבות אבותיו אגילאר היה מתנקש והאדם האחרון שבא במגע עם תפוח העדן, על פי האגדה בתפוח אמורה להיות התרופה לאלימות. לאורך הסרט קלום מתחבר יותר ויותר לאגילאר עד שפורץ מרד אסירים הוא ועוד 3 מחבריו בורחים על מנת להשיג בחזרה את תפוח העדן.

צוות שחקנים
 מייקל פסבנדר - תפקיד כפול כקלום לינץ' וכאגילאר: קלום לינץ' הוא אדם פשוט, המגלה כי אביו הקדמון מן, אגילאר דה נרת'ה, פעל כמתנקש בספרד של המאה ה-15, ומשתמש בכישוריו וזיכרונותיו של זה כדי להפוך למתנקש בכוונה להילחם במסדר הטמפלרים.
 מריון קוטיאר - סופיה ריקין, ביתו של אלן ריקין וחברה בפרויקט האנימוס של תעשיות אבסטרגו.
 מייקל קנת' ויליאמס - מוסה, צאצא של מתנקש קריבי שמשתמש ברעל וודו נגד אויביו.
 אריאן לאבד - מריה, מתנקשת ספרדית מהמאה ה-15 שעם אגוילר.
 ג'רמי איירונס - אלן ריקין, יו"ר תעשיות אבסטרגו, ואביה של סופיה. דמותו הופיעה לראשונה ב-Assassin's Creed.
 חאבייר גוטיירז אלברז - תומאס דה טורקמדה
 חאליד עבדאללה - מוחמד ה-12 מגרנדה

הפקה
סרט לייב-אקשן המבוסס על סדרת המשחקים מתוכנן לצאת בשנת 2016 בהפקה משותפת עם חברת יוביסופט שתכננה להפיקו כבר באוקטובר 2011 ועלילתו תוכננה לתקופת האינקוויזיציה הספרדית. יחד עם אולפני סוני יוביסופט החלה במגעים מתקדמים להפקת הסרט וביולי 2012 הוכרז מייקל פסבנדר ככוכב הסרט והוא שותף בהפקה כמפיק. באוקטובר 2012 סוני פרשה מההפקה ובמקומה נכנסו אולפני פוקס המאה ה-20 ו-New Regency. בינואר 2013 נשכר מייקל לסלי כתסריטאי יחד עם סקוט פרנק, אדם קופר, וביל קולייג'. בסוף אפריל 2014 נשכר ג'סטין קורזל לתפקיד במאי הסרט. באוגוסט 2015 נודע כי מייקל פסבנדר יגלם את קלום לינץ', צאצאו של המתנקש, אגילאר, שהוא מתנקש מתקופת המאה ה-15.

צילומים
צילומי הסרט החלו בלונדון ב-31 באוגוסט 2015 ונמשכו עד 16 בינואר 2016 וכללו אתרי צילום במלטה ובספרד.

קישורים חיצוניים
 

ביקורות

הערות שוליים

סרטי 2016
סרטי פעולה אמריקאיים
סרטים שמבוססים על משחקי וידאו
סרטים באנגלית
סרטי פוקס המאה ה-20
זיכיונות: סרטים וסדרות
סרטי פנטזיה